হাসপাতালে এসে এক বিভাগ থেকে আরেক বিভাগে অসুস্থ সন্তানকে নিয়ে আর ছুটতে হবে না। শিশু এবং নবজাতকদের সব ধরনের চিকিত্সা পরিষেবা এবার একই ছাদের তলায়। কলকাতা মেডিক্যাল কলেজে চালু হল ১২৬ বেডের মাদার অ্যান্ড চাইল্ড হাব। এখানে  শুধুমাত্র শিশু রোগেরই চিকিত্সা হবে।
 ওয়েব ডেস্ক : হাসপাতালে এসে এক বিভাগ থেকে আরেক বিভাগে অসুস্থ সন্তানকে নিয়ে আর ছুটতে হবে না। শিশু এবং নবজাতকদের সব ধরনের চিকিত্সা পরিষেবা এবার একই ছাদের তলায়। কলকাতা মেডিক্যাল কলেজে চালু হল ১২৬ বেডের মাদার অ্যান্ড চাইল্ড হাব। এখানে  শুধুমাত্র শিশু রোগেরই চিকিত্সা হবে। ১৫ কোটি টাকা ব্যয়ে তৈরি এই নতুন ভবনে থাকছে ১৫টি HDU এবং ১০টি PICU বেড। প্রত্যেকটি বেডই ভেন্টিলেটর সুবিধাযুক্ত। নতুন এই বিভাগটির জন্য ৭৫ জন চিকিত্সকের পদ তৈরি করা হয়েছে। ফেব্রুয়ারি মাসে ওই চিকিত্সকেরা কাজে যোগ দেবেন। আপাতত মেডিক্যাল কলেজের ডাক্তাররাই সামলাবেন নতুন বিভাগ। আজ এই মাদার এন্ড চাইল্ড হাবের উদ্বোধন করেন মেডিক্যাল কলেজের রোগী কল্যাণ সমিতির চেয়ারম্যান নির্মল মাজি।